text: Kalker benene i varmen
  26 juli 2019 kl. 04.13
  Storkene bruger også "solcreme" for at beskytte sig i sommervarmen.
  Som de fleste nok har bemærket, er det blevet varmt i Danmark - rigtig varmt. 
  Det betyder, at storkene i Sønderjylland - præcis som de gør under Sydens brændende sol - kalker deres røde ben. De tager solcreme på. Det skriver storkene.dk.
  Det gør de ganske enkelt ved en lille simpel manøvre: I stedet for at klatte ud over kanten, klatter de med stor præcision på deres ben.
  Ungerne i reden i Smedager har allerede lært tricket og står nu i reden med kridhvide ben, der nu kan modstå eventuelle skader fra stærk sol.
  